Ekkuumiro lya Kidepo Valley litudde ku sukweya kkiromita lukumi mu bina mu ana mu bbiri mu bitundu by'e Karamojja. Abaketebo be balimi era abayizzi ababadde mu kitundu kino okuviira ddala mu myaka gya lukumi mu lunaana nga gavumenti y’Abafuzi b’amatwale tennalifuula kkuumiro mu mwaka gwa lukumi mu lwenda ataano mu munaana. Omugaso gwa kino kwali kutaasa bisolo okubiyigga n'okusaanyaawo ensiko nga batangira ebivu. Kino kyaviirako okusengula abatuuze era Abaketebo ne bazzibwa mu bitundu nga Napotpot, Kalo Kudo, Namosingo, ne Loriwo. Gavumenti ya Uganda empya wansi wa Milton Obote, ekkuumiro yalifuula Kidepo Valley National Park. Omukuumi w'ekkuumiro omukulu eyasooka yali Ian Ross, Omungereza. Mu lukumi mu lwenda nsanvu mu ebiri, Paul Ssali yamuddira mu bigere. Okuwaanyisiganya obuyinza n'okutendekebwa kwabwe kwali ku katambi ka firimu y'Abamerika. Ekkuumiro lino lirimu emigga emikulu ebiri, Kidepo ne Narus. Ettaka ly'ekkuumiro lino lya lubumbabumba, wabula ng’ate ggwo omugga Narus gulina ebbumba erimyufu n'ettaka eriddugavu. Ekkuumiro ly’ebisolo lino likulemberwa ekitongole ky'ebisolo mu ggwanga ku lwa gavumenti ya Uganda.